钦定古今图书集成/明伦汇编/氏族典/第132卷 > 《廖用贤尚友录》 > 辛琛
## 钦定古今图书集成/明伦汇编/氏族典/第132卷 > 《廖用贤尚友录》 > 辛琛

按《魏书辛雄传》，“雄族祖琛，字僧贵。父敬宗，延兴中代
郡太守。琛少孤，尝过友人，见其父母兄弟悉无恙，垂
涕久之。释褐奉朝请，荥阳郡丞。太守元丽性颇使酒，
琛每谏之。景明中，为伏波将军、济州辅国府长史，转
奉车都尉，出为扬州征南府长史。刺史李崇多事产
业，琛每诤折，崇不从，遂相纠举，诏不问。后加龙骧将”
军，带南梁太守，卒于官。琛宽雅有度量，涉猎经史，喜
愠不形于色，当官奉法，所在有称。